Z A P I S N I K

19. sjednice Vijeća Mjesnog odbora Sloboština, održane dana
07. studenog 2022. godine u objektu mjesne samouprave Sloboština,
s početkom u 18:00 sati



NAZOČNI ČLANOVI VIJEĆA: Darko Konjiković, Goran Ratković, Josip Benko,  Milorad Blanuša, Mandica Lulić i Danica Juričić Spasović

Vijećnice Marijana Alagušić nije prisustvovala sjednici i nije pravovremeno najavila svoje odsustvo.


Predsjedava Goran Ratković, predsjednik Vijeća.

Zapisnik vodi: Darko Konjiković, vijećnik u Vijeću


Sjednica će se snimati, postojati će audio zapis navedene sjednice.
Svi vijećnici su upoznati sa time i dali su usmeni pristanak.

Predsjednik konstatira da su na početku otvaranja Sjednice nazočna 6 članova Vijeća, što znači da Vijeće može pravovaljano odlučivati te otvara 19. sjednicu Vijeća Mjesnog odbora Sloboština.


USVAJANJE ZAPISNIKA

Bez rasprave, sa 6 glasa ˝ZA˝ Vijeće prihvaća tekst Zapisnika 18. sjednice održane 25. listopada 2022. godine.



USVAJANJE DNEVNOG REDA

 Vijeće Mjesnog odbora jednoglasno prihvaća dnevni red. 


D n e v n i     r e d

1. Program građenja za 2023 godinu – zaključak, donosi se
2. Rasprava o edukaciji stanara, koji stanuju u pješačkoj zoni u Varićakovoj ulici o budućoj regulaciji prometa kroz pješačku zonu – zaključak, donosi se
3. Plan malih komunalnih akcija Mjesnog odbora Sloboština u 2023. godini – zaključak, donosi se
4. [bookmark: _Hlk119255838]Program održavanja komunalne infrastrukture na području Gradske četvrti Novi Zagreb – istok u 2023. godini – zaključak, donosi se
5. Pitanja, prijedlozi i obavijesti.
[bookmark: _Hlk93764988]Ad. 1. Program građenja za 2023 godinu – zaključak, donosi se

[bookmark: _Hlk86096289]Predsjednik uvodi vijeće sa konstatacijom da točke Programa građenja 2022. godine nisu realizirane, te predlaže da se uz određene dopune, prenesu u Program građenja za 2023. godinu. VMO Sloboština, koje je upoznato sa navedenim, slaže se sa navedenom konstatacijom i jednoglasno donosi :


Z A K LJ U Č A K
o programu građenja za 2023 godinu – zaključak, donosi se


1. Vijeće Mjesnog odbora Sloboština raspravljalo je o Programu građenja za 2023. godinu.

2. Vijeće MO Sloboština je donijelo zaključak  kojim se u Program građenja za 2023. godinu uz nove točke, traži uvrštavanje nerealiziranih točaka koje su se nalazile u Programu građenja za 2022. godinu, a sve te točke su :

· Rekonstrukcija križanja Horvatova – Nežićeva – Av. V. Holjevca.
· Postavljanje dodatne rasvjete: na pješačkom prijelazu Varićakova - Zahradnikova, u novom dijelu parka iza Spara, te na pješačkoj stazi između dvije zgrade ( između ulaza Stjepana Gradića 19 i V. Varićaka 14 ), na parkiralištu u Zahradnikovoj 1-25, na stazi uz dječji park u Zahradnikovoj 1-25, na parkingu u Fellerovoj uz sjeverni rub parkinga.                            Zamjena javne rasvjete na Trgiću - trenutna rasvjeta nije odgovarajuća jer nije namijenjena za široke prostore.
· Izgradnja nogostupa i biciklističke staza na Av. V. Holjevca od Zahradnikove do Nežićeve ulice. 
· Izgradnja parkinga u Bolšićevoj 1-15.
· Izgradnja nogostupa u Miškininoj od crkve do kućnog broja 3,  s obje strane, te od kućnog broja 3 do križanja s Bolšićevom sa zapadne strane.
· Izgradnja nogostupa u Oreškovićevoj ulici od kapelice do izlaza na V. Holjevca.
· Proširenje nogostupa u Nežićevoj ulici.
· Sadnja drvoreda u Islandskoj ulici - južna strana, sadnja živice uz školsko igralište - istočna strana (Stjepana Gradića), sadnja drvoreda na V. Holjevca od križanja sa Zahradnikovom do SR Njemačke.
· Izgradnja biciklističke staze duž SR Njemačke, V. Holjevca i Islandske.


3. Ovaj Zaključak dostavlja se Vijeću Gradske četvrti Novi Zagreb – istok.





Ad. 2.  Rasprava o edukaciji stanara, koji stanuju u pješačkoj zoni u Varićakovoj ulici, o budućoj regulaciji prometa kroz pješačku zonu – zaključak, donosi se

Predsjednik pokreće raspravu o problematici navedene pješačke zone, te idejama kako pristupiti edukaciji i boljoj informiranosti stanara o budućoj regulaciji prometa. Kroz kraću raspravu, vijećnici VMO Sloboština iznose svoja mišljenja, ideje i rješenja za navedenu tematiku. Suglasni su da će se na ovu temu voditi rasprave i na budućim sjednicama VMO Sloboština, te se jednoglasno donosi:  



Z A K LJ U Č A K
rasprave  o edukaciji stanara, koji stanuju u pješačkoj zoni u Ulici V. Varićaka , na temu buduće regulacije prometa kroz pješačku zonu – zaključak, donosi se


1. Vijeće Mjesnog odbora Sloboština raspravljalo je o načinu edukacije stanara pješake zone u Ulici Vladimira Varićaka, na temu buduće regulacije prometa kroz nju. 

2. Vijeće MO Sloboština donosi zaključak da edukacija prvotno kreće sa zajedničkim sastankom predstavnika stanara, predstavnika i vlasnika pravnih subjekata, te predstavnika MUP-a, komunalnog i prometnog redarstva. Također bi se pokrenula izrada informativnih plakata, koji bi bili postavljeni na ulaznim vratima svih ulaza pripadajuće pješačke zone. Na nadolazećim sjednicama odredile bi se daljnje faze edukacije stanara pješačke zone.

3. Ovaj Zaključak dostavlja se Vijeću Gradske četvrti Novi Zagreb – istok.
Ad.3. Plan malih komunalnih akcija Mjesnog odbora Sloboština u 2023. godini – zaključak, donosi se

Vijećnici su mailom dobili materijale za navedenu točku, te je Predsjednik uz kratki osvrt na MKA 2022. godine, otvorio raspravu na navedenu temu. VMO Sloboština kroz raspravu zaključuje i traži bolju informiranost, te komunikaciju sa podružnicama Zagrebačkog Holdinga – tvrtkama Zrinjevac d.o.o. i Čistoća d.o.o. , te jednoglasno donosi:



Z A K LJ U Č A K
o planu malih komunalnih akcija MO Sloboština za 2023.g. - zaključak, donosi se


1. Vijeće Mjesnog odbora Sloboština raspravljalo je o Planu malih komunalnih akcija MO Sloboština za 2023.godinu.

2. Vijeće MO Sloboština je donijelo zaključak kojim se usvaja Plan malih komunalnih akcija za 2023.g. za naselje Sloboština, te također, ovim zaključkom traži bolju informiranost Vijeća MO od strane podružnica Zagrebačkog Holdinga – Zrinjevca i Čistoće, a vezano uz pojedine stavke Plana malih komunalnih akcija koje su iz njihovog djelokruga.

3. Ovaj Zaključak dostavlja se Vijeću Gradske četvrti Novi Zagreb – istok.




Ad.4.  Program održavanja komunalne infrastrukture na području Gradske četvrti Novi Zagreb – istok u 2023. godini – zaključak, donosi se

Na ovu temu vijećnici su ranije dobili materijale mailom, te je Predsjednik otvorio raspravu na navedenu tematiku. VMO Sloboština se slaže sa predloženim Programom održavanja komunalne infrastrukture, te jednoglasno donosi: 


Z A K LJ U Č A K
o Programu održavanja komunalne infrastrukture na području Gradske četvrti Novi Zagreb – istok u 2023. godini – zaključak, donosi se

1. Vijeće Mjesnog odbora Sloboština raspravljalo je o Programu održavanja komunalne infrastrukture na području Gradske četvrti Novi Zagreb – istok u 2023. godini.


2. Vijeće MO Sloboština je donijelo zaključak kojim se usvaja Program održavanja komunalne infrastrukture na području Gradske četvrti Novi Zagreb – istok u 2023. godini.


3. Ovaj Zaključak dostavlja se Vijeću Gradske četvrti Novi Zagreb – istok.



Ad. 5. Pitanja, prijedlozi i obavijesti.

U ovoj točci povela se rasprava o terminu dežurstva za građane sa naglaskom na dinamiku održavanja navedenih termina. VMO Sloboština smatra da bi sa obzirom na odaziv građana, trebalo razmotriti da se navedeni termin održava svaka 2 tjedna ( neparni tjedni u mjesecu ). Također se razmatra o izradi plakata ( obavijesti na A4 papiru ), sa svim potrebni informacijama za građane vezano uz dežurstva, te kompletnim rasporedom dežurstava za tekuću godinu.



Obzirom da više nije bilo pitanja i prijedloga predsjednik Vijeća zaključuje sjednicu u 18:41h.




[bookmark: _GoBack]KLASA: 024-08/22-003/2246
URBROJ: 251-13-11-9-22-2
Zagreb, 07. studenog 2022. 



Zapisnik sastavio:							
Darko Konjiković




        Predsjednik
Vijeća Mjesnog odbora
        Sloboština
     Goran Ratković

